Marsrevolusjonen

Marsrevolusjonen i 1917
Russlands deltakelse i den første verdenskrigen hadde satt det russiske folket på harde prøver. Russland hadde kjempet med 15 millioner mann, og halvparten av dem var blitt drept eller skadet. Hæren manglet ledelse, og russiske soldater ble ofte sendt til fronten uten våpen.Vinteren 1916-17 nektet russiske tropper å lystre ordre. Bondesoldater forlot fronten og satte kursen hjem.

I byene var det streiker, demonstrasjoner, og kaos. Det var hungersnød: i landet, og vinteren 1917 var kald og lang. Mennesker sultet og frøs i hjel. De streikende arbeiderne samlet seg i forskjellige forsamlinger som de kalte sovjeter. Soldatene og bøndene gjorde det samme. Her diskuterte de hvordan framtida skulle være. Sovjetene fikk etterhvert mer å si enn nasjonalforsamlingen [|Dumaen]. Det russiske folket raste, og misnøyen mot tsaren økte.

I mars 1917 reagerte folk i igjen med demonstrasjon og streik. Demonstrantene krevde at Dumaen skulle utnevne en ny regjering og avsette tsaren.Tsaren beordret offiserene til å åpne ild mot demonstrantene, og flere mennesker mistet livet. Episoden førte til at det brøt ut opprør i hæren, som nå gikk over på demonstrantenes side. Tsaren så ingen annen utvei enn å gå av, og en ny regjering ble utnevnt.

Demonstrasjonen og hendelsene som fant sted i mars 1917 blir kalt marsrevolusjonen. Den russiske revolusjonen avsluttet blant annet det tsarveldet som haddevart i flere hundre år. Tsaren hadde undertrykt og terrorisert befolkningen i Russland. Folk flest var fattige bønder som manglet mat og led under dårlig helsestell.



Oppsumering i punkter:

- Demonstrantene gikk mot huset til Dumaen (nasjonalforsamlingen). - De krevde at dumaen skulle avsette regjeringen og tsar en. - Dumaen nølte. - Soldatene som skulle beskytte nasjonalforsamlingen gikk over på demonstrantenes side.

- Tsaren måtte gå av. - Dumaen utnevnte en ny regjering. - Den skulle lage en ny grunnlov og skape et demokrati. - Det ble tillat å stifte nye partier. - Det ble innført ytringsfrihet.

Under marsrevolusjonen skjedde det store demonstrasjoner, og arbeiderne dannet seg i grupper som ble kalt sovjeter.

// Publisert 04.02.11 av Maren Hegland. //